b'\n_START_ARTICLE_\n23. oru\xc5\xbeana gorska divizija SS-a \xe2\x80\x9eKama\xe2\x80\x9d\n_START_SECTION_\nBalkan 1944.\n_START_PARAGRAPH_\nKama divizija je druga hrvatska Waffen SS divizija. Nova divizija je dobila po\xc4\x8dasni naslov \xe2\x80\x9eKama\xe2\x80\x9d. Nova\xc4\x8denje u diviziju Kama po\xc4\x8delo je 10. lipnja 1944., a najve\xc4\x87i broj \xc4\x8dasnika i pod\xc4\x8dasnika bili su Nijemci. Hrvatski \xc4\x8dasnici su tako\xc4\x91er iz Hand\xc5\xbear divizije preba\xc4\x8deni u Kamu, uklju\xc4\x8duju\xc4\x87i i cijelu izvi\xc4\x91a\xc4\x8dku bojnu. Ovo je bila druga hrvatska muslimanska divizija._NEWLINE_Zanimljivo je to da Kama nikad nije bila u veli\xc4\x8dini divizije. U rujnu 1944. divizija je imala 3 793 vojnika. Pla\xc5\xa1e\xc4\x87i se partizanskih ometanja u obu\xc4\x8davanju vojaka, obu\xc4\x8dno mjesto divizije bila je regija Ba\xc4\x8dka. Ba\xc4\x8dka je bila anektirana od Ma\xc4\x91arske u travnju 1941., i bila je dovoljno odvojena od partizanskog utjecaja._NEWLINE_Divizija po\xc4\x8dinje djelovati u srpnju i kolovozu 1944., ali tijekom mjeseca rujna 1944. Crvena Armija je napravila opasno napredovanje prema Ma\xc4\x91arskoj i Balkanu. Obu\xc4\x8dno mjesto divizije bilo je uz vatrenu liniju. SS-FHA je poku\xc5\xa1ao opremiti diviziju za borbu, 24. rujna je bio odre\xc4\x91en kao datum s kojim divizija kre\xc4\x87e u borbu. Stupanj obuke vojaka je i dalje bio samo osnovni, me\xc4\x91utim, odre\xc4\x91eni datum je do\xc5\xa1ao. SS-FHA uvidio je da divizija nema vremena za potpuno formiranje. Kako se Crvena Armija kretala po Ma\xc4\x91arskoj, njema\xc4\x8dki \xc4\x8dasnici odlu\xc4\x8dili su ukinuti diviziju i njezine vojnike i obu\xc4\x8dene \xc4\x8dasnike premije\xc5\xa1tali su u druge divizije. Odluka je done\xc5\xa1ena u listopadu 1944., i glavnina divizijskog sastava pomogla je u formiranju 31. dobrovolja\xc4\x8dke SS divizije._NEWLINE_Hrvati muslimani divizije Kama su po zapovjedi oti\xc5\xa1li u Hand\xc5\xbear diviziju. Neki od njih su dezertirali tijekom puta u Hand\xc5\xbearov sto\xc5\xbeer, ali se ve\xc4\x87ina javila na du\xc5\xbenost. \xc4\x8clanovi divizije su uglavnom bili uklju\xc4\x8deni u novosastavljenu Nizozemsku Panzergrenadier Diviziju._NEWLINE_Divizija Kama je predvi\xc4\x91ena kao protu-partizanska jedinica, ali situacija u Europi prisilila je njema\xc4\x8dko vojno vodstvo na ukidanje divizije, i divizija nikada nije do kraja formirana niti je bila u borbama.'